
I. ОБЩО ПРЕДСТАВЯНЕ НА УЧЕБНАТА ПРОГРАМА
         Програмата по „Учебна практика“ е пряко свързана с програмата по „Художествена дърворезба” и дава на учениците основни  практически умения по пластичното изграждане и изпълнението в материал на художествени произведения от дърво. Те придобиват умения за работа с инструментите, техниките за рязане на видовете релеф, пластичното изграждане на резбарския орнамент. Проучват и изпълняват в материал образци от Възрожденската  дърворезба, придобиват умения за реставрация на оригинални дърворезби от различни епохи и стилове. Запознават се с основни композиционни принципи и схеми. Проектират и изпълняват различни по сложност и формат композиции, конструктивни и декоративни  предмети, предназначени за интериор и екстериор. Придобиват знания за качествата на  различните видове дървесина и възможностите за тяхното използване.
Учебното заведение е длъжно да осигури –
· преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата; 
· просторно, проветриво помещение, с добро естествено и изкуствено осветление, оборудвано  с маси, тезгяси и друг специфичен инвентар
· работилница за подготовка на дървения материал – кроене, рендосване, лепене и последващите технологични процеси;
· шкафове за съхраняване на материалите, и проектите, по които се работи;

Преподавателите трябва:
· да следват логиката на утвърдената учебна програма;
· да мотивират учениците с индивидуални, съобразени с моментните им възможности задачи, в рамките на учебната програма;
· да балансират теоретичните и практически занятия;
·  да онагледяват учебния процес;

II. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ
 В резултат на обучението ученикът трябва да :
1. владее пластичните особености на резбарския релеф и техниките на рязане  
1. работи с основни, помощни и спомагателни материали  за създаване на художествени изделия от дърво;
1. познава и работи свободно с основните видове инструменти и техники за обработване на дърво;
1. създава  различни видове резбарски композиции в кръг, квадрат, правоъгълник, триъгълник и други
1. съставя разходни норми на материали и труд и избира подходящ за съответната работа материал;
1. изпълнява в материал декоративен предмет, пано или дървопластика;
1. изпълнява в материал копие на вьзрожденска дьрворезба по даден образец;
1. прилага усвоените умения за здравословни и безопасни условия на труд и за организиране на работното място и време;
1. ползва традиционни и съвременни средства за изпълнение и повърхностна обработка на художествената творба; 
                
III. РАЗПРЕДЕЛЕНИЕ НА УЧЕБНОТО ВРЕМЕ
Специфична професионална подготовка
	КЛАС
	I СРОК 
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 2
	18 / 2
	72

	IX
	18 / 2
	18 / 2
	72

	X
	18 / 2
	18 / 2
	72

	XI
	18 /4
	18 /4
	144

	XII
	18 / 4
	11 / 4
	116




IV.    УЧЕБНО СЪДЪРЖАНИЕ
 Структурирането на учебното съдържание е по раздели и теми. Учителят конкретизира и определя броя на учебните часове за всяка тема в съответствие с посочените за раздела. Учителят разпределя броя на часовете, предвидени по учебния план и по учебната програма в годишното си разпределение. За постигане целите на обучението учителят разпределя учебните часове за нови знания, упражнения и контрол.
ПЪРВИ ГИМНАЗИАЛЕН ЕТАП
	№
	Наименование на раздели и теми
	Брой часове

	
	VIII клас  - 72 учебни часа
	

	1.
	Въведение 
	6

	1.1.
	Запознаване с материалната база на специалността. Резбарски тезгях - приложение
	

	1.2.
	Резбарски инструменти – длета, чук, стяга – начин на работа с тях. Работа с резбарски длета – начин на заточване и съхранение.
	

	2.
	КОМПОЗИЦИЯ ОТ ГЕОМЕТРИЧНИ ЕЛЕМЕНТИ БЕЗ ФОН.
	30

	2.1.
	Пластично изграждане на геометрична композиция по образец в глина. Начин на работа с инструментите за глина
	10

	2.2.
	Изпълнение на геометрична композиция по образец в материал.
	20

	3.
	КОМПОЗИЦИЯ ОТ РАСТИТЕЛНИ ЕЛЕМЕНТИ БЕЗ ФОН.
	36

	3.1.
	Пластично изграждане на композицията в глина. Принципи за изграждане на релефа. Плитък и дълбок релеф
	10

	3.2.
	Видове  дървесина – свойства и приложение.Техника на рязане. Повърхностна обработка
	6

	3.3.
	Изпълнение на композиция  от растителни елементи в материал
	20

	
	IX клас  -  72 учебни часа
	

	4.
	КОМПОЗИЦИЯ ОТ РАСТИТЕЛНИ  ЕЛЕМЕНТИ.  КАПАК  ЗА   КУТИЯ
	36

	4.1.
	Пластично изграждане на композицията в глина.
	10

	4.2.
	Изпълнение на композиция  от растителни елементи в материал
	26

	5.
	ЕДНОПЛАНОВ РЕЛЕФ С РАСТИТЕЛНИ МОТИВИ.  КОПИЕ ПО ОБРАЗЕЦ ОТ ВЪЗРОЖДЕНСКАТА КЪЩА
	36

	5.1.
	Изпълнение на копието в материал. Технологична последователност на етапите на работа.
	

	
	X клас  - 72 учебни часа
	

	6.
	ДЕКОРАТИВЕН СЪД (ЗООМОРФЕН ИЛИ ОРНАМЕНТИРАН)
	36

	6.1.
	Изпълнение на декоративния предмет в материал.
	

	7.
	ДВУПЛАНОВ РЕЛЕФ С РАСТИТЕЛНИ  МОТИВИ С ФОН ИЛИ АЖУРЕН. КОПИЕ ПО ОБРАЗЕЦ ОТ ЦЪРКОВНА ДЪРВОРЕЗБА
	36

	7.1.
	Изпълнение на копието. Прорязване на ажурите, скициране на плановете, изрязване на релефа според образеца.
	



ПЪРВИ ГИМНАЗИАЛЕН ЕТАП
Раздел 1.	ВЪВЕДЕНИЕ
Цели:    Запознаване на учениците със специалността, нейното оборудване, иструменти и машини, както и нейни произведения от фонда на училището.
Раздел 2.	КОМПОЗИЦИЯ ОТ ГЕОМЕТРИЧНИ ЕЛЕМЕНТИ БЕЗ ФОН.
0. Цели:   Правилно и безопасно използване на различните видове ръчни инструменти. Правилно използване на работния тезгях и начините за закрепване на детайла. Формиране на умения за работа с прави длета, техника на рязане, търпение, прецизност и отговорност.
Раздел 3.	КОМПОЗИЦИЯ ОТ РАСТИТЕЛНИ ЕЛЕМЕНТИ БЕЗ ФОН.
Цели:   Правилно използване на работния тезгях и начините за закрепване на детайла. Формиране на умения за работа с холкери, техники на рязане, работа с резбарски чук. 
Раздел 4.	КОМПОЗИЦИЯ ОТ РАСТИТЕЛНИ  ЕЛЕМЕНТИ.  КАПАК  ЗА   КУТИЯ
Цели:  Придобиване на усет за пластично изграждане на резбарския релеф
Раздел 5.	ЕДНОПЛАНОВ РЕЛЕФ С РАСТИТЕЛНИ МОТИВИ.  КОПИЕ ПО ОБРАЗЕЦ ОТ ВЪЗРОЖДЕНСКАТА КЪЩА
Цели:  Възпитаване на точност и прецизност при изпълнение на реставраторски работи
Раздел 6.	ДЕКОРАТИВЕН СЪД (ЗООМОРФЕН ИЛИ ОРНАМЕНТИРАН)
Цели:  Придобиване на пространствено мислене и представа при изработване на триизмерен предмет. Овладяване на техники за работа с електрически ръчни инструменти, 
Раздел 7.	ДВУПЛАНОВ РЕЛЕФ С РАСТИТЕЛНИ  МОТИВИ С ФОН ИЛИ АЖУРЕН. КОПИЕ ПО ОБРАЗЕЦ ОТ ЦЪРКОВНА ДЪРВОРЕЗБА
0. Цели:   Правилно степенуване на плановете в релефа; Умения за работа с барокови длета. Усъвършенстване на техниката на рязане, прецизност, точност и др.

ВТОРИ ГИМНАЗИАЛЕН ЕТАП
	
	XI клас  - 144 учебни часа
	

	1.
	ДЕКОРАТИВЕН ИЛИ ФУНКЦИОНАЛЕН ПРЕДМЕТ ПО ИЗБРАНА ТЕМА
	72

	1.1.
	Пластично изграждане на детайл в глина или макет в мащаб.
	

	1.2.
	Графичен работен картон и чертеж в М1:1
	

	1.3.
	Изпълнение в материал.
	

	2.
	МНОГОПЛАНОВ АЖУРЕН РЕЛЕФ С РАСТИТЕЛНИ И ЖИВОТИНСКИ МОТИВИ. КОПИЕ ПО ОБРАЗЕЦ ОТ  ВЪЗРОЖДЕНСКА  ЦЪРКОВНА  ДЪРВОРЕЗБА
	
72


	2.1.
	Изпълнение на копието. Прорязване на ажурите, скициране на плановете, изрязване на релефа според образеца.
	

	
	XII клас  - 116 учебни часа
	

	3.
	ДИПЛОМНА РАБОТА НА ТЕМА ПО ИЗБОР: МЕБЕЛ ( ШКАФ , МАСА , СТОЛ.), ДЪРВОПЛАСТТИКА, СТЕННО ПАНО, РАМКА ЗА ОГЛЕДАЛО ИЛИ КАРТИНА    
	116

	3.1.
	Изпълнение в материал.
	

	3.1.
	Повърхностна обработка. Свойства на различните видове байцове и лакове и действието им върху видовете дървесина;
	

	
	Общо
	440




ВТОРИ ГИМНАЗИАЛЕН ЕТАП

Раздел 1.	ДЕКОРАТИВЕН ИЛИ ФУНКЦИОНАЛЕН ПРЕДМЕТ ПО ИЗБРАНА ТЕМА
Цели:   Технологична  последователност  при  подготовката на материала за работа; Прецизно изработване на чертежи, копирки и шаблони.

Раздел 2.	МНОГОПЛАНОВ АЖУРЕН РЕЛЕФ С РАСТИТЕЛНИ И ЖИВОТИНСКИ МОТИВИ. КОПИЕ ПО ОБРАЗЕЦ ОТ  ВЪЗРОЖДЕНСКА  ЦЪРКОВНА  ДЪРВОРЕЗБА
Цели:   Изграждане на умения за точно възпроизвеждане на образеца в цялата му сложност и стилови особености. Прецизно изработване на копието и развиване на реставраторски умения и опит.

Раздел 3.	ДИПЛОМНА РАБОТА НА ТЕМА ПО ИЗБОР: МЕБЕЛ ( ШКАФ , МАСА , СТОЛ.), ДЪРВОПЛАСТТИКА, СТЕННО ПАНО, РАМКА ЗА ОГЛЕДАЛО ИЛИ КАРТИНА 
Цели:  Изграждане на пространствена представа и въображение; Умение за констуиране на триизмерни предмети. Прилагане на подходящи сглобявания и свързвания на детайлите; Правилна преценка за повърхностната обработка и окончателния вид на творбата.
Годишната оценка се формира от комисия, определена от директора след разглеждането на годишния изпит и представяне на учебните задачи от цялата година. За получаване на професионална квалификация учениците от 12 клас полагат изпити по теория и практика на професията по Национални изпитни програми.

V.  ОЧАКВАНИ РЕЗУЛТАТИ
В края на обучението по специфична професионална подготовка по учебния предмет „Художествена дърворезба“,  ученикът трябва да придобие компетентности за:
· Познава и работи с основните видове инструменти и техники за обработване на дърво;
· Разчита идейни скици, работни чертежи и проекти, чертае основни конструкции;
· Създава свободно различни видове композиция в кръг, квадрат, правоъгълник, триъгълник
· Проектира и изпълнява в материал художествен декоративен предмет , пано или триизмерна дървопластика
· Познава работата при копиране на дърворезба извън ателието /църковна и светска възрожденска дърворезба;
· Изпълнява в материал копие на вьзрожденска дьрворезба по даден образец;
· Избира необходимите инструменти в процеса на работа при изграждането на резбарската творба;
· Избира подходящ за съответната работа материал; 
· Спазва етапите при моделирането на дърворезбената пластика;
· Привежда дърворезбената творба в експозиционен вид;
· Съставя разходни норми на материали и труд;
· Планира и организира изпълнение на текущите задачи и решава възникнали проблеми, свързани с осъществяване на текущата дейност;
· Използва съвременни средства за проектиране, обработване и представяне на завършена художествена творба; 


VI.  АВТОРСКИ КОЛЕКТИВ
Илия Кралев – зам. директор в  НГПИ „СВЕТИ ЛУКА” – София.


Учебната програма е адаптирана към учебния план  от 2020 г.

